บาทเปิด 34.40 บาทต่อดอลล่าร์
เงินบาทเปิดตลาด 34.40 บาทต่อดอลล่าร์ คาดวันนี้แกว่งในกรอบ 34.40-34.55 รอปัจจัยใหม่กำหนดทิศทาง
30 มี.ค. 2560

เงินบาทเปิดตลาด 34.40 บาทต่อดอลล่าร์ คาดวันนี้แกว่งในกรอบ 34.40-34.55 รอปัจจัยใหม่กำหนดทิศทางนักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 34.40 บาท/ดอลลาร์ จากช่วงเย็นวานนี้ที่ปิดตลาดที่ระดับ 34.44 บาท/ดอลลาร์ และล่าสุดเคลื่อนไหวอยู่ที่ระดับ 34.48 บาท/ดอลลาร์วันนี้คาดว่าเงินบาทจะยังเคลื่อนไหวอยู่ในกรอบเดิมๆ เนื่องจากปัจจัยสำคัญในสัปดาห์นี้ได้ผ่านไปแล้ว จากที่เมื่อวานคณะกรรมการนโยบายการเงิน (กนง.) มีมติคงอัตราดอกเบี้ยนโยบายไว้ที่ระดับ 1.50% ส่วนกรณีของ Brexit ก็ไม่ได้ส่งผลต่อสกุลเงินในภูมิภาคมากนัก ช่วงนี้คงต้องรอดูปัจจัยใหม่ในสัปดาห์หน้าที่สภาสหรัฐฯ จะมีการพิจารณาร่างกฎหมาย Health Care อีกรอบ "วันนี้บาทคงวิ่งอยู่ในกรอบ ทิศทางยังไม่ชัดเจนมาก ปัจจัยสำคัญๆ ของสัปดาห์นี้ก็ผ่านไปหมดแล้ว ต้องไปรอดูปัจจัยใหม่ๆ ในสัปดาห์หน้าอีกที เช่น ร่างกฎหมาย Health Care ว่าจะมีการพิจารณาอีกรอบหรือไม่ เพราะคงจะมีผลต่อการ move ของค่าเงินดอลลาร์" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 34.40-34.55 บาท/ดอลลาร์